**Hotelijersko- turistička i ugostiteljska škola Zadar**

Antuna Gustava Matoša 40, 23000 Zadar

OIB: 91757782000 // RKP: 19773

Tel: 023/ 335-295

E-mail: htus.zadar@skole.hr

KLASA: 400-02/23-01/1

URBROJ: 2198-1-61-23-1

Zadar, 19. svibnja 2023. godine

**PREDMET:**

**Obrazloženje prijedloga izmjena i dopuna financijskog plana**

**za 2023. – Rebalans 1**

1. **OSNOVNI PODACI O ŠKOLI:**

**Hotelijersko- turistička i ugostiteljska škola Zadar je javna ustanova srednjeg odgoja i obrazovanja. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 08. veljača 1993. godine).**

Škola djeluje u zgradi izgrađenoj 1972. godine, smještenoj izvan grada pa većina učenika putuje javnim gradskim ili međugradskim prijevozom. Prostor se dijeli s Ekonomskom- birotehničkom i trgovačkom školom Zadar te se raspolaže sa 15 specijaliziranih učionica, 3 praktikuma s garderobama, 8 kabineta, dvorane za tjelesni odgoj, vanjskim igralištem i knjižnicom.

Šifra škole: **13-107-519**

Ukupan broj učenika: **588**

Ukupan broj odjela: **30**

Ukupan broj radnika: **74**

Od toga: **1 ravnatelj, 1 tajnica, 2 stručna suradnika (pedagog i knjižničar), 1 psiholog, 1 voditeljica računovodstva, 1 administrativni radnik, te tehničko i pomoćno osoblje (6)**.

Škola obrazuje učenike za zanimanja: **kuhar, konobar, slastičar, turističko- hotelijerski komercijalist, hotelijersko- turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).**

Upravljanje: **Školom upravlja školski odbor (7 članova koji se imenuju na razdoblje od četiri godine).**

**Ravnatelj je poslovodni i stručni voditelj škole**.

**Stručna tijela Škole su Nastavničko vijeće i Razredno vijeće.**

**IMOVINA ŠKOLE**

Imovinu Škole čine nekretnine, pokretnine, potraživanja i novac.

**IZVORI FINANCIRANJA**

Škola se financira sredstvima **Ministarstva znanosti, obrazovanja i športa** (plaće i doprinosi na plaće, materijalna prava radnika iz Kolektivnog ugovora, naknada za nezapošljavanje osoba s invaliditetom), decentraliziranim sredstvima **Zadarske županije** (materijalni izdaci), kao i **vlastitim sredstvima** te sredstvima dobivenima putem **EU projekata**.

**OBRAZLOŽENJE REBALANSA 1 ZA 2023. GODINU**

U skladu s čl. 29. i 30. Zakona o proračunu (NN 87/08, 136/12, 15/15 i 144/21) i Zakona o fiskalnoj odgovornosti (NN 139/10, 19/14, 111/18) te nizom drugih propisa koji uređuju područje stjecanja i raspoređivanja proračunskih sredstava (Pravilnik o proračunskom računovodstvu i računskom planu, Pravilnik o proračunskim klasifikacijama), donesene su izmjene i dopune financijskog plana proračunskog korisnika za 2023. godinu – Rebalans 1.

Ravnatelj Škole odgovoran je za zakonito i pravilno planiranje i izvršavanje financijskog plana.

Rebalans 1 sadrži prihode i primitke iskazane po vrstama i po izvorima iz kojih potječu (Državni proračun, decentralizirana sredstva Zadarske županije, vlastita sredstva i sredstva za posebne namjene) te rashode i izdatke razvrstane prema izvorima financiranja, predviđene za potrebe Škole do kraja godine.

Svi prihodi i primici kao i rashodi i izdaci utvrđeni ovim rebalansom su uravnoteženi.

1. **DECENTRALIZIRANA SREDSTVA ZADARSKE ŽUPANIJE**

|  |  |  |  |  |
| --- | --- | --- | --- | --- |
| Razdjel | Program | Plan 2023. | Rebalabs 1 2023. | Indeks Rebalans/Plan |
| **030** | **2204-01** | 140.983,98 | 190.788,68 | 1,35 |

Program i sredstva su namijenjena financiranju materijalnih rashoda Škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno investicijskog održavanje zgrade i prostorija, osiguranje, članarine i ostali rashodi i izdaci povezani s redovnim radom Škole.

Plan za 2023. godinu zasnivao se na stanju tekuće 2022. godine te usporedbom s prethodnim godinama i realnoj procjeni plana za sljedeću godinu, limit za Školu iznosio je 140.983,98 eura, a sredstva su raspoređena prema mogućnostima.

Raspored sredstava obavljen je sukladno Uputi za izradu proračuna te smo kod planiranja rashoda za osiguranje minimalnog financijskog standarda za decentralizirane funkcije primjenjivali zadane indekse.

Izmjenama i dopunama limit je povećan i sada iznosi 190.788,68 eura. Ukupan iznos dodijeljenih sredstava raspoređen je po pozicijama sukladno predviđenim potrebama škole do kraja godine.

1. **ADMINISTRACIJA I UPRAVLJANJE**

|  |  |  |  |  |
| --- | --- | --- | --- | --- |
| Razdjel | Program | Plan 2023. | Rebalabs 1 2023. | Indeks Rebalans/Plan |
| **030** | **2204-07** | **1.369.832,12** | 1.496.700,00 | 1,09 |

Pod programom Administracija i upravljanje planiraju se sredstva za rashode plaća zaposlenika Škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. S obzirom na povećanje neoporezivih naknada navedenih u Pravilniku o izmjenama i dopuni Pravilnika o porezu na dohodak (NN 112/2022) koji je donesen 28.09.2022. te povećanja proračunske osnovice plaća u prosvjeti, došlo je do povećanja indeksa.

1. **VLASTITI PRIHODI I RASHODI**

Vlastiti prihodi su svi oni prihodi koje Škola ostvari obavljanjem poslova na tržištu, a to su: namjenski prihodi ( izdavanje duplikata svjedodžbi) te najam dvorane, najam vanjskog prostora poduzeću Tvornica kruha Zadar, ili najam praktikuma za polaganje majstorskih ispita. Novčana sredstva uplaćuju se na jedinstveni račun Zadarske županije, što je definirano čl. 60 Zakona o Proračunu (NN [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582), 144/21). Kroz sustav Županijske riznice osigurani su svi podaci na temelju kojih se prati ostvarivanje planiranih prihoda i rashoda. Ukoliko se ne utroše sva sredstva, napravit će se plan uravnoteženja, a višak ostvarenog prihoda rasporedit će se u iduću proračunsku godinu.

Sva vlastita sredstva Škole troše se zakonski i namjenski te se koriste za unaprjeđenje nastavno- obrazovnog procesa, administrativnih procesa te redovnog i izvanrednog održavanja prostora unutar i van Škole.

Prihod za posebne namjene i vlastiti prihod

|  |  |  |  |  |
| --- | --- | --- | --- | --- |
| Razdjel | Program | Plan 2023. | Rebalabs 1 2023. | Indeks Rebalans/Plan |
| **030** | **2204-12** | 1.061,79 | 600,00 | 0,57 |
| **030** | **2204-12** | 1.592,68 | 3.000,00 | 1,88 |

Povećanje indeksa za vlastite prihode dogodio se jer je Škola zaključila da će do kraja godine više puta iznajmiti učionice i dvoranu za razna događanja.

* 1. **Višak sredstava SŠ**

|  |  |  |  |  |
| --- | --- | --- | --- | --- |
| Razdjel | Program | Plan 2023. | Rebalabs 1 2023. | Indeks Rebalans/Plan |
| **030** | **2204-12** | 4.778,03 | 15.075,09 | 3,16 |

Od ukupnog viška sredstava financiraju se Projekti Erasmus +, dio isplata po sudskim presudama te tu spadaju sredstva od škole koje je prihodovala od namjenskih i vlastitih sredstva. Planiran iznos viška sredstava za 2023. godinu za program 2204-12 iznosio je 4.778,03 eura. Rebalansom je taj iznos povećan na 15.075,09 i zbrojen s viškom od projekata ukupno iznosi 30.664,70 eura što čini ukupni iznos sredstava koji je Škola prenijela iz 2022. godine. Iznos od 15.075,09 eura pokrio je isplatu po sudskim presudama, a ostatkom će Škola platiti prijevoz učenika na natjecanje te za kupnju namještaj za urede.

* 1. **Višak sredstava SŠ – ERASMUS PROJEKTI**

**ERASMUS + - LUNA**

Šifra projekta: 2020-1-HR01-KA01-KA101-077274

|  |  |  |  |  |
| --- | --- | --- | --- | --- |
| Razdjel | Program | Plan 2023. | Rebalabs 1 2023. | Indeks Rebalans/Plan |
| **030** | **4302-90** | 2.654,46 | 859,82 | 0,33 |

Hotelijersko- turistička i ugostiteljska škola je 2020. godine dobila potvrdu od Agencije za mobilnost i programe EU za provedbu Erasmus + projekta LUNA, te je isplaćen dio odobrenih sredstava u iznosu od 93.486,46kn. Projekt se provodio tokom 2021. godine i 2022. godine te je uspješno završen u 2022. godini. Prema odobrenom završnom izvješću Škola je zaprimila i završnu isplatu od 23.275,03kn kojom će pokriti dio ostalih troškova, a dio će se prenijeti u sljedeću 2023. godinu kao pomoć u organizaciji i provođenju tekućeg Erasmus + projekta 'Različiti zajedno'. Na početku 2023. godine on projekta je ostalo još 859,82 eura te se rebalansom plan umanjio na točan iznos sredstava koji se nalaze u financijama škole. Navedeni iznos potrošit će se na plaćanje putnih naloga za provedbu Erasmus + projekta 'Različiti zajedno'.

**ERASMUS + KA1 – 'RAZLIČITI ZAJEDNO'**

Šifra projekta: 2022-1-HR01-KA122-SCH-000075154

|  |  |  |  |  |
| --- | --- | --- | --- | --- |
| Razdjel | Program | Plan 2023. | Rebalabs 1 2023. | Indeks Rebalans/Plan |
| **030** | **4306-16** | 14.438,94 | 14.729,79 | 1,02 |

U kolovozu 2022. godine je potpisan ugovor o dodjeli bespovratnih sredstava za Erasmus + KA1 projekt 'Različiti zajedno' koji će se provoditi u Hotelijersko- turističkoj i ugostiteljskoj školi Zadar tokom 2022., 2023. i 2024. godine. Uplaćeno je 80% odobrenih sredstava za provedbu projekta i to u iznosu od 165.290,12kn. Planirane pozicije za 2023.godinu se odnose na troškove službenih putovanja te troškove kotizacija za stručna usavršavanja. Svrha projekta je organizirati timove za inkluzivno učenje, ojačati nastavničke kompetencije u metodologiji rada s učenicima s poteškoćama (u posebnim razrednim odjeljenjima i u redovnoj nastavi), educirati sve učenike o toleranciji, empatiji, asertivnoj komunikaciji i prihvaćanju različitosti i jedinstvenosti pojedinca. Aktivnosti se odnose na nastavničke mobilnosti i diseminaciju evaluacija. Pokazatelji uspješnosti se odnose na nastavnike koji će biti uključeni u mobilnosti (13 nastavnika) te broj nastavnika koji će biti obuhvaćeni edukacijama putem kolegijalne podrške te učenici koji će također biti uključeni u projekt putem radionica.

Izvorni plan za 2023. godinu je bio 14,438,94 eura, ali je na kraju 2022. godine ostalo je malo više sredstva te je rebalansom točan iznos od 14.729,79 eura raspoređen za troškove dnevnica i kotizacija za provedbu projekta.

1. **POMOĆI IZ DRŽAVNOG PRORAČUNA**

Planirane su tekuće pomoći iz Državnog proračuna, odnosno pomoći iz Ministarstva znanosti i obrazovanja, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo. Značajno povećanje za 2023. odnosi se na trošak prijevoza učenika s posebnim potrebama jer se za školsku godinu 2022./2023. povećao broj učenika koji koriste navedenu uslugu te se povećao i trošak prijevoza ( cijena goriva).

|  |  |  |  |  |
| --- | --- | --- | --- | --- |
| Razdjel | Program | Plan 2023. | Rebalabs 1 2023. | Indeks Rebalans/Plan |
| **030** | **2205-12** | 16.988,53 | 40.161.40 | 2,36 |

Rebalansom su povećana sredstva za pomoći iz državnog proračuna jer su se početkom 2023. godine isplatile sudske presude za 9 zaposlenika u iznosu od 14.011,40 eura.

1. **DONACIJE**

Kao zahvala za pomoć pri organizaciji i provedbi Tuna, Sushi & Wine Festivala od strane profesora i učenika, Škola će dobiti donacije od sudionika navedenog festivala te je rebalansom taj prihod dodan u financijski plan. Navedena sredstva potrošit će se do kraja godine na potrebe kuhinje i restorana Škole.

|  |  |  |  |  |
| --- | --- | --- | --- | --- |
| Razdjel | Program | Plan 2023. | Rebalabs 1 2023. | Indeks Rebalans/Plan |
| **030** | **2205-12** |  | 4.000,00 |  |

Rebalansom sredstva su se rasporedila kao bi se podigla kvaliteta nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u Školi, a sve u skladu s Planom i programom Škole i njenim mogućnostima.

Škola također planira i dalje sudjelovati i doprinositi daljnjem razvoju putem EU projekata te zaposlenicima i učenicima poboljšati uvjete rada i školovanja.

Kod učenika se trudimo razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte te ih osposobiti za rad ili nastavak školovanja prema zahtjevima tržišnog gospodarstva.

I nadalje ćemo odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastaviti ćemo mjere racionalizacije i štednje na svim stavkama plana.

Ravnateljica

**Diana Radić Škara, prof.**